**Møte om internasjonal rettferdighet**Det første du bør gjøre når du forbereder et slikt møte er å ta kontakt med internasjonalt ansvarlig. Hvert fylke har en internasjonalt ansvarlig som har som hovedoppgave å sette internasjonale spørsmål på dagsorden.

**Bruk også eksterne ressurspersoner**
Du kan for eksempel invitere internasjonalt ansvarlig til å snakke om årets internasjonale temafokus. Møtet kan ha et innledningsforedrag og så legge til rette for en panelsamtale med andre ressurspersoner, evt. en diskusjon rundt bordene for alle som er tilstede. Hovedformålet med møtet bør være å øke kunnskap og engasjement for internasjonale rettferdighetsspørsmål.

Andre praktiske tips kan være å invitere en av KrFs stortingsrepresentanter eller organisasjoner som jobber med temaet som blir diskutert (f.eks. Røde Kors, FN-sambandet, eller andre bistands organisasjoner).

**Lag et Facebook-event**

Møtet bør også ha en Facebook-event slik at flest får det med seg. Husk at du kan alltid kontakte KrFs landskontoret om du vil ha råd om hvordan du kan arrangere slike arrangement!

Det blir ofte presentert et unyansert bilde av utviklingsland preget av krig, fattigdom og konflikt. Et slikt forenklet bilde kan faktisk være et hinder for utvikling i et land. Derfor er det viktig å ha et nyansert bilde av utviklingsland, som trekker frem positive aspekter, ikke bare negative.

**Server gjerne mat fra** **et aktuelt navn**
For å øke interessen for møtet kan man for eksempel servere mat fra et aktuelt land som ble diskutert ved innledningen. Man kan også invitere noen som kommer fra det landet, eller som har bodd der, til å fortelle om landet eller dele sine erfaringer derfra.